Lav et referat af nedenstående tekst:

Tekst:
20-30 køer var natten til torsdag på gale veje. De var brudt igennem en indhegning, der grænser op til motorvej E45 ved Uggerhalne, og køerne gik rundt på motorvejen. Nordjyllands Politi fik kort før klokken 02.30 en en anmeldelse om, at en bil havde ramt en af de undslupne køer. - Bilen fik bøjet en skærm, og et sidespejl blev revet af ved sammenstødet, men ingen personer kom til skade, fortæller vagtchef ved Nordjyllands Politi Torben Larsen. Kom tilbage på marken Koen var derimod noget medtaget ved uheldet og måtte efterfølgende aflives af en tilkaldt dyrlæge. Motorvejen blev spærret, og politiet fik kontaktet køernes ejer, der sammen med en flok hjælpere fik styr på køerne og fik dem gelejdet tilbage på marken, hvor de hører hjemme. - Motorvejen var spærret en times tid i forbindelse med arbejdet med dyrene, fortæller Torben Larsen.

Referat:
Ko måtte aflives, efter den var blevet ramt af bil på E45.